CELEX: 62012TN0505
Language: bg
Date: 2012-11-19 00:00:00
Title: Дело T-505/12: Жалба, подадена на 19 ноември 2012 г. — Compagnie des montres Longines, Francillon/СХВП — Cheng (B)

26.1.2013   
            
            
               BG
            
            
               Официален вестник на Европейския съюз
            
            
               C 26/63
            
         Жалба, подадена на 19 ноември 2012 г. — Compagnie des montres Longines, Francillon/СХВП — Cheng (B)
   (Дело T-505/12)
   2013/C 26/125
   Език на жалбата: английски
   
      Страни
   
   
      Жалбоподател: Compagnie des montres Longines, Francillon SA (Сент Имие, Швейцария) (представител: P. González-Bueno Catalán de Ocón, lawyer)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Xiuxiu Cheng (Будапеща, Унгария)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението на пети апелативен състав на Службата за хармонизация във вътрешния пазар (марки, дизайни и модели) от 14 септември 2012 г. по преписка R 193/2012-5, и
            
         
               —
            
            
               да осъди ответника и другата страна в производството пред апелативния състав да заплатят съдебните разноски.
            
         
      Правни основания и основни доводи
   
   
      Заявител на марката на Общността: другата страна в производството пред апелативния състав.
   
      Марка на Общността, предмет на спора: черно-бяла фигуративна марка „B“ за стоки от класове 9 и 25 — заявка за марка на Общността № 8483562.
   
      Притежател на марката или знака, на която/който е направено позоваване в подкрепа на възражението: жалбоподателят.
   
      Марка или знак, на която/който е направено позоваване в подкрепа на възражението: международна фигуративна марка, представляваща изображение на разперени криле с геометрична рисунка в средата и регистрирана с № 401319 за стоки от класове 7, 9 и 14.
   
      Решение на отдела по споровете: изцяло отхвърля възражението.
   
      Решение на апелативния състав: отхвърля жалбата.
   
      Изложени правни основания: нарушение на член 8, параграф 1, буква б) и параграф 5 от Регламент № 207/2009 на Съвета.